== Billedkunst ==
I slutningen af 1980'erne vendte Garcia tilbage til den billedkunst, der havde fyldt en del af hans teenageår, og han gav sig til at lave tegninger, [[radering]]er og [[akvarel]]ler. Hans kunst blev i årene 1989-96 udstillet på Weir Gallery i [[Berkeley]] tæt på San Francisco.<ref>{{harvnb|Higashi|2005|pp=176–177}}</ref><ref>{{cite magazine |author1=Rolling Stone |author-link1=Rolling Stone (magazine) |title=See Jerry Garcia's Most Astounding Paintings and Sketches |url=https://www.rollingstone.com/music/music-lists/see-jerry-garcias-most-astounding-paintings-and-sketches-15883/draculas-heart-35056/ |magazine=Rolling Stone |date=24. november 2014}}</ref> Galleriet, ledet af Roberta Weir, sponsorerede Garcias første soloudstilling i 1990 og introducerede ham til nye grafiske teknikker og klargjorde raderingsplader, han kunne tegne på.<ref>S.F.Chronicle, December 9, 1992</ref> Pladerne blev bearbejdet og tryk fremstillet af galleriet, som så lod Garcia godkende og signere trykkene, noget som tit foregik backstage ved Grateful Dead-koncerter. Garcias årligt tilbagevendende udstillinger på Weir Gallery tiltrak sig en del opmærksomhed og spredte sig til andre byer, bl.a. New York. Garcia var tidligt ude inden for [[digital kunst]]. Hans kunstneriske stil var nærmest lige så varieret som hans musikalske stil, og han havde altid en skitsebog med sig på turné. Roberta Weir har stadig et arkiv med Jerry Garcias kunst.<ref name="garciaweirgallery.com">{{cite web| title=Art of Jerry Garcia, Mickey Hart and Roberta Weir| url=http://www.garciaweirgallery.com/| publisher=Weir Gallery| access-date=8. juli 2015}}</ref>
Kunst Musik